|  |
| --- |
| **1. TRG a cumpărat de la OPSPI pachetul de 26,6959% de acțiuni deținut la Rompetrol Rafinare S.A. Constanța și a achitat efectiv suma de 200 de milioane de dolari, conform memorandumului de înțelegere? Când s-a făcut sau se va face acest lucru? Când a fost sau va fi ”finalul tranzacției”, potrivit memorandumului?**Înființat în noiembrie 2018, Fondul de Investiții în Energie Kazah-Român este parte a Memorandumului de Înțelegere încheiat între The Rompetrol Grup - TRG (în prezent, KMG International - KMGI) și Statul Român, prin Ministerul Energiei în 2013 și aprobat în 2014. Pentru mai multe detalii privind implementarea memorandumului în ceea ce privește răscumpărarea de către TRG/KMGI a 26,6959% din acțiunile deținute de statul român la Rompetrol Rafinare, vă rugăm să vă adresați celor două parți semnatare ale înțelegerii.Din partea KMGI avem răspunsul că își va onora și acest angajament asumat în baza Memorandumului, când se va derula procesul de scoatere la vânzare a acțiunilor respective - 26,6959% din capitalul social al Rompetrol Rafinare. **2. Care sunt investițiile aprobate până în acest moment în cadrul fondului de investiții în sectorul energetic estimat până la 1 miliard de dolari în 7 ani, potrivit memorandumului de înțelegere?**Fondul de Investiții în Energie Kazah-Român a fost constituit în Noiembrie 2018 de către KMG International şi Societatea de Administrare a Participaţiilor în Energie, obiectivul principal și strategic al acestuia urmărind dezvoltarea de proiecte energetice în România. Structura acționariatului este KMGI - 80% și statul român - 20%, prin SAPE.Fondul este construit având la bază o politică de investiții transparentă, cu criterii și mecanisme de evaluare clare a proiectelor, ambele părți având posibilități egale de a propune proiecte spre finanțare. În prezent, nivelul total al investițiilor aprobate de Fond pentru realizarea de proiecte energetice în Romania se ridică la 311 milioane USD. Investițiile vizează construcția unei noi centrale de cogenerare pe plaforma Midia, dezvoltarea unei rețele de distribuție carburanți, modernizarea și construcția de noi instalații la rafinăria Petromidia Năvodari. Aceasta este parte a Rompetrol Rafinare – care operează şi rafinăria Vega Ploieşti şi divizia de petrochimie - unicul producător intern de polimeri, fiind deţinută în principal de KMG International (54,63% - direct şi indirect) şi Statul Român, prin Ministerul Energiei (44,7%).Cel mai amplu proiect îl reprezintă construcția până în 2023 a unei noi centrale în cogenerare la Midia, cu rol major în stabilizarea producţiei şi a distribuţiei de energie electrică în regiunea Dobrogea, prin asigurarea necesarului de energiei al platformei, dar şi prin injectarea în sistemului naţional a surplusului de energie electrică. Investiția totală a fondului în acest proiect se ridică la circa 148 milioane USD.În cursul lui 2020 a fost selectat contractorul general al proiectului, lucrările urmând să înceapă în luna martie a acestui an, dupa finalizarea unor etape pregătitoare, precum studiu geotehnic și obținerea/ actualizarea unor permise/autorizații specifice.Noua unitate de producere combinată de energie electrică și termică va funcționa cu gaze naturale drept combustibil principal si va produce aproximativ 80 MW energie electrică – din care circa 60-70 MW pentru acoperirea integrală a necesarului de energie electrică al platformei Petromidia, abur tehnologic de până la 180 tone/oră, plus necesarul de apă caldă pentru sistemul de încălzire al orașului Năvodari – până la 20 MWt/oră.Un alt proiect important vizează dezvoltarea unei rețele de 84 benzinării în România până în 2023, care vor comercializa exclusiv carburanții auto produși de rafinăria Petromidia Năvodari. Acestea vor asigura o consolidare a pieței de profil și a aprovizionării cu carburanți, susținând atât o creștere a veniturilor câtre bugetele locale și centrale, cât și crearea a peste 1.000 de noi locuri de muncă, peste 5.000 de persoane implicate în diverse faze de dezvoltare (design, execuție, construcție) și peste 1.200 parteneri comerciali. Valoarea totală a investiției este estimată la circa 120 milioane USD.În prezent, rețeaua se ridică la 30 de benzinării, din care 10 unități au fost finalizate și deschise în cursul anului trecut. Alte doua proiecte au fost aprobate în cursul anului trecut, acestea urmărind modernizarea rafinăriei Petromidia, dar și consolidarea unicului producător de polimeri (materia primă din care se obțin și produsele medicale de protecție precum măști sanitare şi chirugicale de tip FFP1 şi FFP2, accesorii medicale – bonete, combinezoane, etc). Valoarea acestora este de 43 milioane USD și constau în construcția unei instalații de deparafinare pe platforma Petromidia, care va permite rafinăriei îmbunătățirea procesului de obținere a carburanților diesel pe perioadă de iarnă și o creștere a producției de combustibil special pentru aviație, dar și majorarea cu peste 30% a producției de polimeri, prin conversia instalației de polietilene de înaltă densitate (HDPE) într-o instalație de polipropilenă (PP).Termenul estimat pentru finalizarea celor două proiecte este 2022.**3. Care sunt investițiile realizate efectiv până în acest moment în cadrul fondului de investiții în sectorul energetic estimat până la 1 miliard de dolari în 7 ani, potrivit memorandumului de înțelegere? (...)"**Toate aceste proiecte sunt în diverse faze de execuție. De exemplu, în cazul construcției centralei în cogenerare la Midia, sunt în desfășurare o serie de etape premergătoare începerii propriu-zise a proiectului – pregătirea terenului, studiu geotehnic, obținerea/actualizarea unor permise/autorizații specifice. Investiția este una de tip brownfield și va integra și activele UT Midia.În ceea ce privește dezvoltarea rețelei de benzinării, Fondul deține și operează sub brandul Rompetrol un număr de 30 de stații. În același timp, sunt în derulare alte lucrări pentru noi stații, de la analize de oportunitate, identificare locații/terenuri viabile, obținere autorizații/avize, până la lucrări efective de construcție.În cazul celor 2 proiecte - modernizarea și construcția de noi instalații la rafinăria Petromidia Năvodari, sunt în lucru proiectele tehnice, basic design/basic engineering. |